มีเพศสัมพันธ์กับแฟนแบบหลั่งนอก แฟนเอาออกทัน เมื่อวันที่ 8 ส.ค. และ 9 ส.ค. ไม่ได้กินยาคุมฉุกเฉิน ประจำเดือน ก.ค. มาช่วงวันที่ 22-27 ก.ค. ไม่ได้อยู่ในระยะปลอดภัย จะต้องกินยาคุมฉุกเฉินเลยไหมค่ะ และมีโอกาสจะท้องไหมค่ะ
สวัสดีค่ะ การมีเพศสัมพันธ์โดยทำการหลั่งนอกนั้น แม้จะยังไม่มีการหลั่งจริง ก็มีโอกาสที่จะมีน้ำอสุจิเล็ดลอดออกมาก่อนได้ มีโอกาสทำให้ตั้งครรภ์ได้ประมาณ 4-20%จากที่กล่าวมา น่าจะมีข้อบ่งชี้การใช้ยาคุมฉุกเฉิน ถ้ายังเป็นเพศสัมพันธ์มาภายใน 72 ชั่วโมง เพื่อช่วยลดโอกาสการตั้งครรภ์และหลังจากนี้ให้สังเกตรอบเดือน และควรยืนยันการตั้งครรภ์ร่วมไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหลังจากนี้หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน